**JUDECĂTORIA ALEXANDRIA**

**JUDEŢUL TELEORMAN**

str. Independenţei nr. 22

telefon/fax 0247.311.975

judecatoria-alexandria@just.ro

Operator de date cu caracter personal nr.3046.

**DECIZIA**

Nr. 6 din 11.03.2020

 **Judecător Cosmin Radu Mitroi, preşedintele Judecătoriei Alexandria,**

 În conformitate cu prevederile art. 13 rap. la art. 7 alin. 1 şi alin. 7 din Regulamentul de ordine interioară al instanţelor judecătoreşti, aprobat prin Hotărârea C.S.M. nr. 1375 din 17 decembrie 2015, cu modificările şi completările ulterioare,

 Având în vedere necesitatea prevenirii răspândirii infecţiei cu Coronavirus SARS CoV2 şi ţinând seama de HCSM nr. 191/2020,

 Având în vedere Hotărârea Adunării Generale a judecătorilor de la Judecătoria Alexandria nr. 7 din 11.03.2020 precum şi Hotărârea Colegiului de Conducere nr. 3 din 11.03.2020.

**DECIDE:**

Începând de astăzi, ora 12, pe pentru o perioadă nedeterminată, la nivelul Judecătoriei Alexandria se vor lua următoarele măsuri:

 **Art. 1.** Toţi judecătorii vor lua măsuri de amânare a cauzelor cu excepţia cauzelor urgente cum ar fi:

 **În materie penală**:

* supraveghere tehnică/încuviinţare obţinere date;
* percheziţii;
* propuneri de luare măsuri preventive;
* propuneri de prelungire măsuri preventive;
* verificarea legalităţii şi temeiniciei măsurilor preventive;
* cereri/sesizări privind revocarea, înlocuirea, încetarea de măsuri preventive;
* contestare măsuri preventive luate de procuror;
* contestare măsuri asiguratorii luate de procuror;
* internare medicală provizorie;
* obligare la tratament medical;
* contestaţii privind măsuri preventive;
* contestaţii privind măsuri asiguratorii;
* contestaţii privind internare medicală provizorie/obligare la tratament medical;
* cereri de abţinere sau recuzare în cauzele de mai sus.
* cauze în care termenul de prescripţie se apropie de împlinire.

 **În materie civilă**:

* ordonanţă preşedinţială;
* suspendarea provizorie a executării silite;
* măsuri asigurătorii;
* încuviinţare executare silită;
* cereri de asigurare a dovezilor.

 **În materia Minori şi familie**:

* ordin de protecţie şi cereri în materia ordinului de protecţie

 **Art. 2. Nici un justiţiabil şi nicun avocat sau altă persoană nu vor mai avea acces în sediul instanţei decât în ziua în care sunt programate şedinţe de judecată, iar procedura se va desfăşura astfel:**

* toate persoanele vor aştepta la uşa de intrare a judecătoriei
* listele de şedinţă se vor afişa şi pe uşa principală de la intrarea în judecătorie
* Înainte de a intra în incinta instanţei toate persoanele vor completa un chestionar.
* Dacă în urma completării chestionarului va rezulta că persoana respectivă a călătorit în zonele de risc, a intrat în contact cu persoane suspecte şi dacă prezintă simptomatologii specifice bolii, tuse, febră, dificultăţi respiratorii, dureri musculare etc., prin jandarm va fi anunţată conducerea instanţei şi a completului de judecată iar persoana respectivă nu va avea acces în incintă decât cu încuviinţarea preşedintelui instanţei.
* persoane desemnate de preşedintele instanţei însoţite de jandarmi se vor afla la uşa judecătoriei şi vor face strigarea cauzelor pentru fiecare dosar în parte aşa cum dispune preşedintele completului
* este permis accesul numai părţilor, avocaţilor din dosare sau a altor persoane a căror prezenţă este încuviinţată de preşedintele completului sau de preşedintele judecătoriei
* jandarmii şi persoanele desemnate de preşedintele instanţei vor permite accesul numai după identificarea părţilor şi a persoanelor din cauze
* strigarea cauzelor se va face în ordinea în care sunt menţionate pe listele de şedinţă, fără priorităţi, doar în cazul în care preşedintele completului dispune
* se va striga doar câte un singur dosar şi se va permite accesul numai părţilor şi avocaţilor dintr-un singur dosar
* şedinţele se vor declara nepublice
* persoanele care au acces în incinta judecătoriei şi în săli nu au voie să ia contact direct cu nici un obiect; uşile sălilor vor rămâne deschise.
* ajunşi în sala de judecată părţile şi avocaţii vor rămâne în apropierea intrării din sală şi nu vor avansa faţă de pupitrul judecătorului şi grefierului.
* după fiecare acces al părţilor şi justiţiabililor, persoanele desemnate de preşedintele instanţei vor proceda la dezinfectarea sălii cu materiale dezinfactante.
* în sală nu se vor primi înscrisuri ci se vor trimite, prin fax, mail sau poştă

**Art. 3.** **(1)** **Arhiva şi registratura îşi suspendă activitatea în mod direct cu justiţiabilii şi avocaţii.**

(2)Toate cererile, înscrisurile vor fi trimise exclusiv prin poştă, mail sau fax sau vor fi depuse în cutia special amenajată la intrarea în judecătorie.

(3) Cererile prin care se solicită obţinerea unor înscrisuri (cf. grefă etc.) vor conţine numerele de telefon, mail sau alte date de contact, pentru ca înscrisurile să fie comunicate prin poştă.

(4) Cererile (ex. cf. grefă etc) după ce vor fi soluţionate vor fi trimise cu prioritate prin poştă. Dacă există urgenţă, cererile soluţionate şi înscrisurile solicitate vor fi puse la dispoziţie printr-un birou se va amplasa la uşa de acces a judecătoriei, fără ca persoanele interesate să aibă acces în interior decât pentru a ridica aceste înscrisuri.

(5) Studierea dosarelor se va aproba numai în situaţii urgente iar studierea se va face la biroul amplasat la intrarea în judecătorie.

(6) Toate cererile de chemare în judecată, cererile şi înscrisurile depuse de justiţiabili etc. vor fi prelucrate de grefieri sau judecători numai după trecerea a unui număr de 48 de ore de la înregistrare (repartizare aleatorie), cu excepţia situaţiilor urgente. Timp de 48 de ore dosarele şi înscrisurile vor fi depozitate într-un spaţiu separat, izolate de orice contact cu alte obiecte şi persoane.

**Art. 4.** Pentru personalul instanţei care poate desfăşura munca de la domiciliu se va aproba această cerere de către preşedintele instanţei, cu condiţia ca aceştia să fie disponibili oricând la solicitarea preşedintelui.

**Art.** 5. Mandatele de aducere nu vor mai fi aduse la îndeplinire decât cele care vor fi comunicate IJJ cu 48 de ore înainte de ziua stabilită.

**Art. 6.** Judecătorii vor lua măsuri de preschimbare a termenelor de judecată stabilite pentru luna martie.

**Art. 8.** Se vor respecta măsurile din Decizia nr. 5 din 10.03.2020 în măsura în care nu contrazice dispoziţiile prezentei decizii.

**Art. 7.** Prezenta decizie se va comunica de urgenţă:

* tuturor angajaţilor judecătoriei
* publicare pe portalul instanţei
* se va afişa la uşa instanţei
* mass media la nivel local şi naţional prin BIRP
* Baroul Teleorman
* parchetului judeţean şi local
* Inspectoratului de Jandarmi Teleorman
* Administraţiei Penitenciarelor
* IPJ Teleorman - CRAP

Preşedinte

Judecător Cosmin Radu Mitroi